Манай найзын гэрийн тавиур дээр
DSM гарын авлага буюу Сэтгэцийн Эмгэгийн
гарын авлага байснаас энэ бүхэн эхэлсэн юм.
Энэ номонд бидний мэдэх бүх сэтгэцийн эмгэгийг жагсаасан байдаг.
Өмнө нь 50-аад онд маш нимгэн товхимол байж л дээ.
Дараа нь улам зузаан болсоор
одоо 886 хуудастай
өнөөдрийн байдлаар 374 сэтгэцийн эмгэгийг жагсаасан байна.
Би хуудсыг нь эргүүлэнгээ
би ямар нэг сэтгэцийн эмгэгтэй байх вий гэж бодож байтал
би 12 төрлийн эмгэгтэй болж таарлаа.
(Инээв)
Би төрөлхийн
нийтлэг зовнилын эмгэгтэй.
Би хар дарсан зүүдний эмгэгтэй.
Үүний гол шинж тэмдэг нь
намайг бүтэлгүй, азгүй гэж зарлаж байгаагаар
дахин давтан зүүдлэх бөгөөд би үргэлж л
хүмүүс намайг “Муу бүтэлгүй амьтан” гэж гудамжаар хөөж байгаагаар зүүдэлдэг.
(Инээв)
Би эцэг эх, хүүхдийн харилцааны асуудалтай,
үүнд эцэг эхийгээ буруутай гэж боддог.
(Инээв)
Тоглосон юмаа. Үгүй тоглоогүй байна.
За за тоглосон юмаа.
Би бас баашлах эмгэгтэй.
Үнэн хэрэгтээ нийтлэг зовнилын эмгэг,
баашлах эмгэг 2 нэг зэрэг тохиох нь маш ховор гэж боддог.
Учир нь баашлах нь намайг илүү зовнимтгой болгодог.
За тэгээд би нөгөө номоо эргүүлэх зуур
өөрийгөө бодож байгаагаасаа илүү галзуу эсэх,
сэтгэцийн эмгэгийг мэргэжлийн бус хүн оношлох нь зөв эсэх,
ер нь сэтгэцийн мэргэжилтэн энгийн зан төлөвт ч гэсэн
сэтгэцийн эмгэг гэсэн нэр шошго өгөх хачин хүсэлтэй байдаг байх
зэргээр бодож эргэцүүлж байлаа.
Би эдгээрийн үнэн эсэхийг мэдэхгүй ч
надад сонирхолтой санагдаад байлаа.
Тэгээд сэтгэл судлалыг шүүмжлэгчидтэй уулзаж
тэдний үзэл бодлыг сонсох хэрэгтэй гэж бодлоо.
Ингээд би ийм нэг хүнтэй өдрийн хоолонд орсон юм.
Тэрээр психиатрыг тэр чигт нь устгах зорилготой
бүхий мэргэжилтнүүдийг удирддаг
Брайн гэдэг эр байв.
Багийг нь CCHR гэж нэрлэдэг.
Би түүнээс “Та психиатрыг итгэж болохооргүй
хуурамч шинжлэх ухаан гэдгийг баталж чадах уу?” гэж асуулаа.
Тэр “Тиймээ би чамд баталж өгч чадна” гэлээ.
Би “Яаж?” гэж асуутал
“Бид чамайг Тонитой танилцуулна” гэв.
Би “Тони гэж хэн бэ?” гэтэл
“Тони Броодмоорт байгаа” гэлээ.
Броодмоор гэдэг нь одоогийн Броодмоор эмнэлэг.
"Сэтгэцийн өвчтэй гэмт хэрэгтнүүдийн Броодмоор асрах төв" нэртэй байсан.
Энд цуврал алуурчид болон
өөрсдийгөө хянаж чаддаггүй хүмүүсийг илгээдэг байв.
Би Брайнд хандаж “Тони ямар хэрэг хийсэн юм бэ?” гэж асуутал
“Бараг яагаа ч үгүй.
Тэр нэг хүнийг зодоод шоронд хоригдохоос мултрахын тулд
өөрийгөө галзуу гэж үнэмшүүлж жүжиглэсэн гэсэн.
Гэтэл хэт их жүжиглээд одоо Броодмоорт гацчихсан.
Хэн ч түүнийг эрүүл гэж итгэдэггүй.
Та Броодмоорт очиж Тонитой уулзмаар байна уу?” гэж асуув.
Би “Тэгье” гэж хэллээ.
Би Броодмоор руу галт тэргэнд суулаа.
Кэмптон паркийн орчимд би учир зүггүй эвшээлгэж эхэлсэн нь
нохой ямар нэг зүйлд зовних,
сандрахаараа хяналтгүй эвшээж эхэлдэг шиг байв.
Ингээд Броодмоорт ирлээ.
Намайг маш олон хаалгаар оруулсаар
эрүүл мэндийн төв буюу
өвчтөнтэй уулзах хэсэгт хүрлээ.
Аварга том Хэмптон зочид буудал шиг харагдаж байлаа.
Бүгд зөөлөн, ягаан ногоон, тайвшруулсан өнгөтэй.
ганц тод өнгөтэй зүйл нь яаралтай тусламжийн улаан даруул.
Өвчтөнүүд орж ирж эхэллээ.
Тэд илүүдэл жинтэй, биеийн тамирын өмдтэй,
хүлцэнгүй царайтай байв.
Scientologist Брайн хажуугаас “Тэд нар
эмийн нөлөөнд байгаа юм” гэж шивнэв.
Түүний хувьд энэ нь дэлхийн хамгийн муу буг чөтгөр мэт боловч
надад зөв зүйл мэт санагдаад байв.
(Инээв)
Тэгээд Брайн “Тони энд байна” гэхэд
нэг залуу алхан орж ирэв.
Тэр илүүдэл жингүй, бие бялдрын хөгжил сайтай бөгөөд
биеийн тамирын өмд өмсөөгүй,
харин нарийн судалтай хослол өмссөн байлаа.
Бас тэрээр гараа сунгаж байгаа нь
телевизийн нэвтрүүлгийн оролцогч мэт.
Тэр өөрийгөө эрүүл гэж
итгүүлэх зорилгоор хувцасласан мэт байлаа.
Бид сууцгаав.
“Та энд ирэхийн тулд жүжиглэсэн гэж үнэ үү?” гэж асуухад
тэр “Тийм тийм. Би 17 настайдаа хүн зодоод
шоронд шүүх хурлаа хүлээж байсан юм.
Гэтэл миний өрөөнд байсан хүн надад
‘Би чамд юу хийхийг чинь хэлэх үү
Галзуу гэж жүжиглэ.
Өөрийгөө галзуу гэж хэл.
Тэд чамайг зөөлөн ортой эмнэлэг рүү явуулан
Сувилагч нар нь пицца хүргэж өгнө.
бас өөрийн Плэйстэйшнтэй болно’ гэсэн юм” гэв.
“Чи тэгээд яаж хийсэн юм бэ?” гэж асуулаа.
“Би шоронгийн сэтгэлзүйчтэй уулзах хүсэлт гаргасан юм.
Тэр үед би машинаар хана мөргөж бэлгийн ханамж авдаг
хүмүүсийн тухай МӨРГӨЛТ нэртэй киног үзсэн байсан юм.
Тэгээд би сэтгэл зүйчид
зүйчид өөрийгөө машинаар хана мөргөж бэлгийн ханамж авдаг гээд хэлчихсэн”
би “Өөр юу хэлсэн бэ?” гэж асуув.
“Аан тийм. Би бас сэтгэл зүйчид
эмэгтэй хүн үхэж байхыг харах дуртай,
учир нь намайг энгийн хүн мэт мэдрэмж төрүүлдэг гэж хэлсэн” гэв.
“Хаанаас тийм зүйл олсон юм?” гэтэл
“Өө, шоронгийн номын санд байсан
Тед Бандигийн намтраас харсан” гэв.
Ямар ч гэсэн тэр галзуу гэж хэт сайн жүжиглэсэн гэлээ.
Мөн тэд түүнийг зөөлөн ортой эмнэлэгт биш
харин Броодмоорт илгээсэн байна.
Энд ирмэгц энэ газрыг хараад
сэтгэлзүйчтэй уулзах хүсэлт гаргаж,
“Энд маш том эндүүрэл гарсан бололтой.
Би сэтгэцийн өвчингүй” гэж хэлсэн гэнэ.
Би “Энд ирээд хэр удаж байна?” гэж асуутал
“Хэрэв би үйлдсэн гэмт хэргийнхээ ялыг шоронд эдэлсэн бол
5 жил болох байсан.
Энд Броодмоорт 12 жил болж байна” гэж хариулав.
Тони хэлэхдээ хүмүүст өөрийгөө эрүүл гэж итгүүлэх нь
галзуу гэж итгүүлэхээс илүү хэцүү гэсэн юм.
“Энгийн хүн мэт харагдах хамгийн зөв арга бол
хүмүүст хөлбөмбөг эсвэл зурагтаар гарч буй зүйлийн тухай
энгийн байдлаар ярих ёстой гэж бодсон.
Би Шинэ Эрдэмтэн захиалсан бөгөөд
саяхан АНУ-ын зэвсэгт хүчин эрээн зөгийг дэлбэрэх бодис
үнэрлэж олж сургаж байгаа тухай уншсан юм.
Тэгээд би сувилагчдаа
“АНУ-ын зэвсэгт хүчин дэлбэрэх бодис олуулахаар
зөгий сургаж байгааг та мэдсэн үү?” гэлээ.
Гэтэл эрүүл мэндийн дэвтэр дээр маань
“Зөгий дэлбэрэх бодис үнэрлэж олж чаддаг гэж итгэдэг”
гэж тэмдэглэсэн байсан.
Тэд нар миний сэтгэцийн байдлыг тогтоох
аман бус шинж тэмдэг олохыг байнга хичээж байдаг.
Гэвч та яаж эрүүл юм шиг суух вэ?
Та яаж эрүүл ухаантай хүн шиг хөлөө ачиж суух вэ?
Огт боломжгүй шүү дээ”
гэж Тони хэлмэгц
би дотроо “Би сэтгүүлч шиг сууж байна уу?
Би сэтгүүлч шиг хөлөө ачиж байна уу?” гэж бодов.
Тэр мөн “Юу гээч, миний нэг талд Стоквэллийн Тамлагч,
'Tiptoe Through the Tulips'-ын хүчирхийлэгч нөгөө талд нь байдаг.
Тэднээс би их айдаг учир би ихэвчлэн өрөөндөө байх хандлагатай байдаг.
Үүнийг ч бас галзуугийн шинж тэмдэг гэж үздэг.
Намайг зожиг, бас сүржин гэдгийг баталж байгаа юм гэнэ”.
Зөвхөн Броодмоорт цуврал алуурчинтай хамт байхыг хүсэхгүй байх нь л
галзуугийн шинж тэмдэг юм байна.
Юутай ч тэр надад бүрэн эрүүл мэт санагдлаа. Гэхдээ би юу мэдэхэв?
Би гэртээ хариад түүний эмч Антони Мэйдэнрүү имэйл бичиж
“Юу болсон юм бэ?” гэж асуув
Хариуд нь “Тийм, тэр ялнаас зугтахын тулд галзуу гэж жүжиглэсэн гэдгийг зөвшөөрнө
Учир нь түүний улиг болтол харагддаг хий юм харах байдал шинж тэмдэг нь
Броодмоорт ирсэн мөчид нь шууд алга болсон.
Гэвч бид түүнийг шалгаж үзэхэд
психопат болох нь тогтоогдсон” гэв.
Үнэн хэрэгтээ галзуу болж жүжиглэх нь
психопат хүний зальжин, арга мэхтэйн шинж тэмдэг мөн.
Шалгах жагсаалтан дээр зальжин гэж бичсэн байгаа.
Иймд тархиа буруу ажилладаг гэж жүжиглэх нь
тархи тань асуудалтай байгаагийн илрэл.
Бусад мэргэжилтнүүдтэй ярилцахад
нарийн судалтай хослол бол психопатын сонгодог жишээ гэлээ.
Жагсаалтын 1,2-рх шинж тэмдгүүд буюу
бэлэн цэцэн үгтэй, хуурамч ялдам зантай, өөрийгөө өндрөөр үнэлдэг.
“Тэгэхээр тэр бусадтай хамт байхыг хүсээгүй нь шалтгаан гэж үү?” гэхэд
"Психопатын сонгодог жишээ: овжин, өрөвдөх сэтгэлгүй байдал".
Тэгэхээр Тонигийн хувьд хамгийн энгийн зүйлс нь
эмчийн хэлж буйгаар
ямар нэг төрлийн галзуугийн шинж тэмдэг, нотолгоо гэнэ.
Тэр бол психопат.
Эмч нь "Хэрэв та психопатын тухай
илүү ихийг мэдэхийг хүсвэл
психопатыг таних Роберт Хэйрийн сургалтанд сууж болно.
Тэр психопатыг шалгах жагсаалтыг гаргасан хүн” гэсэн юм.
Тэгээд сургалтанд суулаа.
Би психопатыг таних
сургалтанд суусан ба
одоо эрх бүхий, гойд чадвартай
психопат тогтоогч болсон.
Статистик тоо баримт дурдвал:
100 энгийн хүний нэг нь психопат байдаг.
Тэгэхээр энэ танхимд 1500 хүн байгаагийн
15 нь психопат.
Мөн бизнесийн салбарын удирдагч болон гүйцэтгэх захирлуудын
4 хүртэл хувь нь ийм оноштой гэж үздэг.
Тэгэхээр энэ өрөөнд
30- 40 психопат байх магадлалтай гэсэн үг.
Өнөө шөнө алаан хядаан болж ч магад.
(Инээв)
Хэйр хэлэхдээ капитализм өөрөө психопат зан төлвийг хөхүүлэн дэмждэг ба
тэдгээрт хүн чанаргүй байх,
овжин, зальжин, арга мэхтэй байх
зэрэг чанарууд багтана.
Үнэндээ капитализм нь хамгийн харгис хэрцгий,
психопатын бодит биелэл ч байж болох юм.
Яг л психопатын нэг хэлбэр
бидэнд бүгдэд нөлөөлж буй мэт.
Хэйр мөн “Юу гээч, Броодмоорт байгаа галзуу эсэх нь
мэдэгдэхгүй залуугийн тухай март.
Энэ чинь том мэдээ болохгүй.
Гол нь корпорациудын психопати.
Чи тэдний нэгтэй ярилцаад үз” гэлээ.
Би оролдож үзэхээр шийдэн, Энроний хүмүүст захидал бичив.
Би "Та бүхний психопат мөн эсэхийг
судлахаар шоронгоор зочилвол болох уу" гэж бичив.
Тэд надад хариу өгөөгүй.
Тиймээс би байгаа өөрчлөв.
1990 оны хөрөнгийн наймаа эрхлэгч
"Чейнсау Ал" Дунлапд цахим шуудан илгээв.
Тэрээр унаж буй бизнесүүдийг аваад ажилжчдын 30 гаруй хувийг халж
Америкийн хотуудыг сүнсний хот болгодог байв.
Би түүнд цахим шуудан илгээхдээ
"Би танд өөрийг тань өвөрмөц болгодог
тархины гажиг байгаа гэдэгт итгэлтэй байгаа бөгөөд
өөрийн айдсыг үйл тоон түүнийг тань сонирхож байна.
Би таны тэр өвөрмөц гажгийг судлахаар
ярилцлага авч болох уу?" гэв.
Тэрээр "Хүрээд ир" гэлээ.
Би Ал Дунлапын Флорида дахь асар том,
анч амьтдын баримлаар дүүрэн эдлэн газарт очсон юм.
Тэнд арслан барсын баримал байна.
Тэр намайг цэцэрлэгээрээ дагуулж явахад
тэнд бүргэд, шонхор байв.
Тэр надад “Тэр хэсэгт махчин загас байгаа,
бас бар байгаа” гэж илүү зөөлнөөр хэлэв.
Надад яг л Нарниа шиг санагдсан.
(Инээв)
Дараа нь бид түүний гал тогоонд оров.
Одоо ч Ал Дунлап нурж унаж буй компаниудыг аврахаар уригддаг.
Тэр ажиллах хүчийг 30%-р бууруулж,
ихэвчлэн хүмүүсийг наргиа болгож халдаг.
Жишээ нь түүний хамгийн алдартай түүхүүдийн нэг нь
“Би өөртөө шинэ машин худалдаж авлаа” гэж нэг хүн хэлтэл
“Чи шинэ машинтай байж болно.
Гэхдээ чамд юу байхгүй болсныг хэлье. Ажил” гэж гэнэ.
Гал тогоондоо тэр эхнэр Жүди,
бие хамгаалагч Шоны хамт зогсож байв.
“Имэйл дээрээ таны тархинд онцгой согог байгаа гэснийг санаж байна уу?” гэхэд
тэрээр “Тиймээ, маш сонирхолтой онол байна.
Яг л Оддын Аялал кино шиг. Энэ тухай өмнө нь хэн ч хэлж байгаагүй” гэв.
Би түүнд “Зарим сэтгэлзүйчид таныг ..."
гэж түгдчив.
/Инээв/
“Юу гэж?” гэхэд нь
"Психопат гэж үздэг" гэлээ.
"Миний халаасанд психопатыг шалгах жагсаалт байна.
Хоёулаа үүний дагуу ярилцаад үзэж болох уу?” гэж би асуув.
Дургүй байсан ч сонирхлыг нь татсан харагдав.
Тэр “За үргэлжлүүл” гэв.
“За. Өөрийгөө хэт өндрөөр үнэлэх".
Түүний хувьд үгүйсгэхэд хэцүү байсан байх,
учир нь тэр өөрийнхөө маш том хөрөг зургийг дор зогсож байв.
(Инээв)
Тэр “Өөртөө итгэх хэрэгтэй шүү дээ” гэлээ.
Би “Арга зальтай” гэтэл
“Үүнийг манлайлал гэдэг юм” гэв.
Би “Сэтгэл хөдлөл бага:
сэтгэл хөдлөлийн төрлүүдийг илэрхийлэх чадваргүй” гэтэл
“Утгагүй сэтгэл хөдлөлөөсөө болж дорд үзэгдэхийг хэн хүсэх вэ дээ?” гэв.
Тэр психопатыг шалгах хүснэгтийн дагуу
“Овоо босгоогүй бол шаазгай юун дээр суухав” гэсэн шиг үргэлжлүүлж байв.
(Инээв)
Түүнтэй байсан эхний өдрөө л надад ямар нэг зүйл болоод байгааг анзаарсан юм.
Тэр ямар нэг зүйл хэлэх бүртээ
хүүхдийн гэмт хэрэгт үгүй гэж хэлэхдээ энгийн харагдаж байв.
Тэр Вэст Пойнтод зөвшөөрөгдсөн ба гэмт хэрэг үйлдэгчдийг
тэнд хүлээн зөвшөөрдөггүй гэлээ.
Тэр богино хугацааны гэрлэлтийн харилцаануудад үгүй гэж хэлсэн.
Тэр зөвхөн 2 удаа гэрлэж байсан.
Түүний анхны эхнэр нь салах бичиг баримтад
түүн рүү хутга барин дайрч, хүний мах ямар байдгийг
амтлахыг хүсч байна гэж хэлж айлгаж байсныг дурдсан.
Гэхдээ хүмүүс маргалдсан үед бие биедээ солиотой зүйл хэлж л байдаг.
Түүний 2 дах гэрлэлт 41 жил үргэлжилсэн.
Түүнийг психопат биш ямар нэг зүйл хэлэхэд би дотроо
үүнийг нь номондоо оруулахгүй юм шүү гэж бодож байв.
Тэгээд би психопат танигч болсон нь
намайг бага зэрэг психопат болгож байгааг анзаарсан юм.
Учир нь би түүнд психопат гэсэн шошго наахыг маш их хүсч,
түүний хамгийн галзуу талыг нь харахыг хичээж байлаа.
Би гэнэт анзаарч уулга алдав. 20 жилийн турш үүнийг хийсээр л байж.
Энэ бол бүх л сэтгүүлчдийн хийдэг зүйл.
Бид гартаа тэмдэглэлийн дэвтэр барьж
дэлхийгээр аялан эрдэнэс хүлээдэг.
Эрдэнэс нь ярилцлага авч буй хүмүүсийн
зан авирын хамгийн далд хэсэгт байдаг.
Бид тэдгээрийг дундад зууны лам нар шиг хооронд нь холбон оёно.
Тэгээд энгийн зүйлсийг газар үлдээдэг.
Энэ бол зарим сэтгэцийн эмгэгийг хэт их дэвэргэдэг орон.
2 туульт хүүхдийн эмгэг гэхэд
4 хүртэлх насны хүүхэд их уйлж, эрхэлдэг учраас
энэ эмгэгийн шалгах хүснэгтэнд өндөр оноо авч,
ийм онош тавихад хүргэдэг гэнэ.
Би Лондонд буцаж иртэл Тони над руу залгаж
“Яагаад хариу өгөхгүй байгаа юм бэ?” гэв.
“Чамайг психопат гэлцдэг юм байналээ” гэхэд
тэр “Би психопат биш.
Тэр жагсаалтанд өрөвдөх сэтгэлгүй гэж байдаг юм.
Өөр нэг зүйл бол зальтай, арга мэхтэй гэсэн байдаг.
Хэрэв та өөрийнхөө хийсэн хэрэгт гэмшиж байна гэвэл
тэд нар "Психопат учир гэмшээгүй үедээ гэмшсэн гэж
хэлж заль гаргах нь энгийн зүйл" гэх болно.
Яг л хараал хийдэгтэй адил бүгдийг л эсрэгээр нь эргүүлдэг.
Миний шүүх хурал удахгүй болно.
Та ирэх үү?” гэв.
Би очно гэж хэлсэн.
Тэгээд би түүний шүүх хуралд очсон юм.
Броодмоорт 14 жил байсны эцэст тэд түүнийг суллав.
Тэд түүнийг шалгах жагсаалтанд өндөр оноо авахад
тодорхойгүй хугацаагаар хорих нь буруу гэж үзсэн юм.
Энэ нь тэр дахин гэмт хэрэг үйлдэх магадлал их гэсэн үг.
Ингээд түүнийг суллав.
Гадаа хонгилд таараад тэр надад
“Жон, та мэдэх үү?
хүн бүр л бага зэрэг сэтгэцийн өвчтэй.
Чи ч, би ч бас. Би бол тодорхой” гэлээ.
Би түүнээс одоо юу хийхийг нь асуутал
тэр “Би Белги явж
таалагддаг нэг бүсгүйтэйгээ уулзана.
Гэхдээ тэр гэр бүлтэй л дээ. Нөхрөөс нь салгах хэрэгтэй болох байх” гэв.
(Инээв)
Ямар ч гэсэн энэ бүхэн 2 жилийн өмнө болсон юм.
Энд хүрээд миний ном өндөрлөдөг.
Сүүлийн 20 сарын турш бүх зүйл сайхан байлаа.
Ямар ч муу зүйл болоогүй.
Тэр Лондонд ойролцоо, нэг бүсгүйтэй амьдарч байгаа,
Брайны хэлж буйгаар бол
алдсан цаг хугацаагаа нөхөж байгаа гэнэ.
Надад муу ёртой сонсогдсон ч заавал муу ёрлох албагүй л дээ.
Харамсалтай нь 20 сарын дараа тэр
шоронд нэг сар хоригдсон юм.
Тэр бааранд өөрийнх нь хэлснээр маргаан гаргасны улмаас
шоронд нэг сар хоригдсон бөгөөд
тааруухан зүйл болсныг би мэдэж байгаа ч
1 сар хоригдсоныг бодвол юунаас ч болсон бай,
маргаан нь шальтай зүйл биш байсан бололтой.
Брайн над руу залгаад,
Тони гарсан нь зөв болсон юм.
Учир нь хүнийг галзуу солиогоор нь тодорхойлж болохгүй.
Тони бол хагас психопат.
Тэр бол мэдэхгүй, судлагдаагүй хэсэг ба хорвоо мэдэхгүй зүйлдээ дургүй байдаг.
Гэвч энэ үл мэдэгдэх хэсэгт илүү төвөгтэй зүйлийг олж,
тэнд л хүн чанар,
үнэн мөнийг олж болно гэсэн юм.
Харин Тони надад
“Жон, би чамд уух юм авч өгч болох уу?
Миний төлөө хийсэн бүхэнд чинь талархсанаа илэрхийлэх гэсэн юм” гэв.
Би очоогүй. Та яах байсан бэ?
Баярлалаа
(Алга ташилт)